
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/570/11.02.2011 


AVIZ

asupra Propunerii legislative pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Propunerea legislativă pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie, transmisă cu adresa Pl - x  nr. 796 din 29 noiembrie 2010, şi înregistrată  la Comisie cu nr. 30/570/02.12.2010

Senatul a respins această iniţiativă legislativă în şedinţa din 24 noiembrie 2010, în calitate de primă Cameră sesizată.

Sub raport de conţinutul său proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 8 februarie 2011.
Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 758/16.06.2010. 
Sub raport de obiectul şi conţinutul său, propunerea legislativă face parte din categoria legilor ordinare.
În  urma  dezbaterilor membrii Comisie au hotărât, în unanimitate, avizarea favorabilă a propunerii legislative, cu un amendament.
PREŞEDINTE,

Raluca  TURCAN
Amendamente
	Nr. 

Crt.
	Text iniţiativă
	Amendament propus
Autorul amendamentului
	Motivare

	1.
	3. În perioada 31 martie-2aprilie, Societatea Română de Radiodifuziune, Societatea Română de Televiziune şi Agenţia de Presă AGERPRES vor difuza, cu prioritate, emisiuni despre perioada ocupaţiei sovietice din nordul Bucovinei, Ţinutul Herţa şi Basarabia, tratând evenimentele tragice menţionate la art. 1.

	Art.3.- În perioada 31 martie - 2aprilie, Societatea Română de Radiodifuziune, Societatea Română de Televiziune şi Agenţia de Presă AGERPRES pot difuza, cu prioritate, emisiuni despre perioada ocupaţiei sovietice din nordul Bucovinei, Ţinutul Herţa şi Basarabia, tratând evenimentele tragice menţionate la art. 1.

(Amendament propus de doamna deputat Raluca Turcan)
	Pentru o formulare mai flexibilă, pentru evitarea de impuneri în programul editorial al serviciilor publice de radio şi televiziune.







Preşedinte,                                                                             Secretar,




             Raluca TURCAN                                                           Florin - Costin PÎSLARU





        Şef birou                                                                                                               Consilier,




                      Cristina Dan                                                                                                         Dan Kalber

